Það kemur ýmislegt í ljós þegar búið er að taka tjaldvagna og tjaldbúnað úr geymslum . Til dæmis “ MYGLA ” sem að er ótrúlegar leiðinlegur ferðafélagi . Mygla getur myndast ef að tjaldbúnaði er pakkað saman án þess að leyfa honum að þorna almennilega . Það er alls ekki heilsusamlegt að sofa með mygluna við höfuðið og anda henni að sér . Slíkt getur valdið óþægindum í öndunarfærum , slappleika og jafnvel veikindum . Myglu fylgir mjög oft óþefur s.s. fúkkalykt þó það sé ekki í öllum tilfellum . Það getur verið miserfitt að þrífa myglu úr tjaldbúnaði , það fer eftir því á hvaða stigi myglan er og hversu dreifð hún er . Þegar myglan er orðin kolsvört og blettir út um allt kallar það á allsherjar þrif með sterkum myglueyðandi efnum . Eftir slík þrif er nauðsynlegt að þurrka tjaldbúnaðinn vel og lofta mjög vel um tjöldin . Öflugasta efnið sem við eigum í Kemi heitir Mildex-Q , en það er myglueyðandi efni sem að inniheldur klór en það hjálpar til við að eyða svörtu blettunum eftir mygluna sem oft á tíðum virðast nánast fastir í tjöldunum . Mildex-Q vinnur vel á þessum blettum og nær þeim í flestum tilfellum úr við fyrstu þrif , þó getur þurft að endurtaka þrifin í einhverjum tilfellum . Úðið Mildex-Q yfir svæði sem á að meðhöndla og látið standa í 5 - 15 mínútur . Látið tjaldið þorna mjög vel . Rakaverjið flötinn , og vel í kringum sauma og rennilása - > hér fyrir neðan má sjá nokkur efni sem hægt er að nota til þess að rakaverja tjaldbúnað sem og annan útivistarbúnað . Vatnsvörn er hægt að fá víðsvegar í útivistarverslunum , hjá Kemi færð þú eftirfarandi efni sem hjálpa þér við að vatnsverja tjöld og útivistarbúnað .